เซียนทิ้งTHแจงขายพีพีได้เงินตามเป้า
&#8220;กมลพรรธน์&#8221; ขยับขายหุ้นตงฮั้ว 5.4% ด้านผู้บริหารแจงเพิ่มทุนขายนักลงทุนเจาะจง
18 ก.ค. 2555

“กมลพรรธน์” ขยับขายหุ้นตงฮั้ว 5.4% ด้านผู้บริหารแจงเพิ่มทุนขายนักลงทุนเจาะจง 
นายกมลพรรธน์ เมฆวรวุฒิ รายงานสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่า วันที่ 11 ก.ค.ที่ผ่านมา ได้ขายหุ้นบริษัท ตงฮั้ว คอมมูนิเคชั่นส์ (TH) จำนวน 1, 296,900 ล้านหุ้น คิดเป็น 5.4% ของหุ้นที่ชำระแล้วทั้งหมดของ TH ภายหลังการขายคงเหลือหุ้น 655,200 หุ้น หรือ 2.73% จากทั้งหมดที่ถืออยู่ 8.13% 
นายสมนึก กยาวัฒนกิจ กรรมการผู้อำนวยการ TH ชี้แจงตลาด กรณีเพิ่มทุน 800 ล้านบาท หรือ 800 ล้านหุ้น ขายนักลงทุนเฉพาะเจะจง (PP) กำหนดราคา 1 บาท และถัวเฉลี่ยไม่ต่ำกว่า 90% ของราคาตลาด
นายสมนึก ชี้แจงว่า การเพิ่มทุนขายเฉพาะเจาะจง ทำได้รวดเร็วและเพิ่มทุนได้ตามเป้าหมาย ส่วนการกำหนด 2 ราคา เพื่อให้สอดคล้องกับระยะเวลาระดมทุน
นอกจากนี้ คณะกรรมการตรวจสอบได้เข้าร่วมประชุมกับคณะกรรมการครบทุกคน โดยเห็นสอดคล้องกับบอร์ดและไม่มีที่ปรึกษาการเงินเข้าร่วมประชุม เนื่องจากยังไม่ได้มีการแต่งตั้ง ส่วนโครงการลงทุนใหม่ ยังอยู่ระหว่างศึกษา
“กรณีที่ผู้ถือหุ้นเดิมจองซื้อหุ้นเพิ่มทุนหมด และขาย PP หมด ทำให้สัดส่วนผู้ถือหุ้นเดิมลดลง 58% โดยไม่นับหุ้นแปลงสภาพ” นายสมนึก กล่าว